Document ID: /roh_data/filtered/fineweb-2-filterrobots_roh.jsonl.gz/46322

Il sviament dal nord da diesch kilometers lunghezza è ina da las pli frequentadas parts da l'autostrada en Svizra. Mintga di charreschan fin a 120'000 vehichels là tras e cunquai era tras il tunnel dal Gubrist. Cunquai ch'il tunnel è cronicamain surchargià, duai in terz tunnel gidar.
Il project gida als automobilists en l'entir chantun Turitg e lunsch sur ils cunfins dal chantun.
Culp da partenza al Gubrist
Ils dus presidents communals da Regensdorf e Weiningen han dà la siglientada iniziala per il terz tunnel al Gubrist enten smatgar sin in buttun. L'avertura dal tunnel è planisada per il 2022. Tenor l'Uffizi federal da vias (ASTRA) custa l'entir project 1,55 milliardas francs. Ils tunnels existents han ins bajegià l'onn 1985.
RR novitads 15:00